**Ivan "Ivica" Šurjak** (Split, 23. ožujka 1953.), jedan je od najvećih hrvatskih nogometaša svih vremena, sedamdesetih godina jedan od najmodernijih i najtraženijih igrača Europe.

Krenuo je sa nogometom 1964. kada ga je sestra odvela na probu trenerima Kačiću i Mladiniću. Kao junior bio je miljenik Tomislava Ivića kome je uzvraćao profesionalnošću i zalaganjem na treninzima i utakmicama. 9. rujna 1970. odigrao je prvu seniorsku utakmicu, prijateljski susret protiv Omiša (4:0), a prvu službenu utakmicu odigrao je 3. listopada naredne godine protiv Partizana u Splitu, te postigao pobjedonosni pogodak. Od tad je dio velike generacije Hajduka koja je bilježila sjajne rezultate u jugoslavenskoj ligi. Bio je motorna snaga splitskog Hajduka u vrijeme dok je klub sa Starog placa harao SFR Jugoslavijom i Europom. Počeo je kao lijevo krilo, ali je vremenom postao univerzalac, prototip modernog nogometaša koji može igrati na svim pozicijama podjednako uspješno. Vrlo brz i visok, izvanredna driblinga i pokretljivosti pokrivao je skoro tri četvrtine terena te bio glavna napadačka poluga momčadi. Uz to, igrao je redovito bez većih ozlijeda, te uvijek bio pun energije i borbenosti, postavivši se kao vođa i kapetan. Do 1981. u "bilom" je dresu, brojeći europske i sve domaće utakmice, nastupio 487 puta i postigao 127 golova.

Uz 3 susreta u kojima zabija 1 pogodak, odigrao je 54 utakmica za momčad tadašnje države i svojim nogometaškim umijećem potpuno potisnuo u drugi plan srpsku igračku legendu Dragana Džajića. Zbog toga su ga navijači u Beogradu uvijek dočekivali salvom zvižduka. Popularni Šure je odgovarao u svom stilu: nezadrživim prodorima po boku izluđivao je braniče Zvijezde i Partizana i svom Hajduku donosio vrijedne pobjede.

Karijeru je nastavio u Parizu, nakon što je za otprilike 3 milijuna franaka prešao u redove PSG-u i Udinama, ali će ostati upamćen po tome što je odbio basnoslovne ponude američkog Kosmosa i madridskoga Reala. U Udineseu je igrao rjeđe zbog toga što je svlačionicu djelio sa brazilskim zvijezdama Zicom i Edinhom. 

U razdoblju od 1999. do 2003. obnašao je funkciju sportskog direktora Hajduka, a od travnja 2007. na funkciji je generalnog menadžera kluba.

Nogometni uspjesi
-----------------

* prvak Jugoslavije 1974. 1975. i 1979. - Hajduk
* doprvak Jugoslavije 1976. i 1981. - Hajduk
* pobjednik Kupa Jugoslavije 1972. 1973. 1974. 1976. i 1977. - Hajduk
* pobjednik francuskog Kupa 1982. - PSG.

Statistika u Hajduku

| Natjecanje | Nastupi | Golovi |
| --- | --- | --- |
| Prvenstvo | 268 | 56 |
| Kup | 28 | 6 |
| Superkup | 0 | 0 |
| Međunarodne | 36 | 9 |
| Splitski podsavez | 0 | 0 |
| **Ukupno** | **332** | **71**
 |
| Prijateljske | 172 | 70 |
| ***Sveukupno*** | **504** | **141** |

Izvori
------

1. ↑  Statistika na službenim stranicama HNK Hajduk

| * p
* r
* u
Sastav SFR Jugoslavije  na  FIFA Svjetskom prvenstvu 1974. |
| --- |
| 1 Marić • 2 Buljan • 3 Hadžiabdić • 4 Mužinić • 5 Katalinski • 6 Bogićević • 7 Petković • 8 Oblak • 9 Šurjak • 10 Aćimović • 11 Džajić (c) • 12 Jerković • 13 Pavlović • 14 Peruzović • 15 Dojčinovski • 16 Vladić • 17 Popivoda • 18 Karasi • 19 Bajević • 20 V. Petrović • 21 O. Petrović • 22 Mešković • Izbornik: Miljanić | Socijalistička Federativna Republika Jugoslavija |

| * p
* r
* u
Sastav SFR Jugoslavije  na  FIFA Svjetskom prvenstvu 1982. |
| --- |
| 1 Pantelić • 2 Jerolimov • 3 Gudelj • 4 Zajec • 5 Stojković • 6 Krmpotić • 7 Petrović • 8 Šljivo • 9 Zo. Vujović • 10 Živković • 11 Zl. Vujović • 12 Pudar • 13 Sušić • 14 Jovanović • 15 Hrstić • 16 Šestić • 17 Jerković • 18 Deverić • 19 Halilhodžić • 20 Šurjak (c) • 21 Pašić • 22 Svilar • Izbornik: Miljanić | Socijalistička Federativna Republika Jugoslavija |